સવિનય જણાવવાનું કે તમે સિંઘમ તરીકે નાના નાના છોકરાઓનાં દિલ અને દિમાગ પર એવા છવાઈ ગયા છો કે તમારી સિંઘમ રિલીઝ થઈ એ પછી દરેક ફેન્સી ડ્રેસ કમ્પિટિશનમાં છોકરાં હવે સિંઘમ બને છે. આવી સ્પર્ધામાં હવે પતંગિયાં અને પરી બનવાનું આઉટ ઓફ ફેશન થઈ ગયું છે. લગ્ન પ્રસંગના ગરબામાં આવા સિંઘમ ડાન્સ તાળીઓ ઉઘરાવે છે. બગલમાં ગુમડાં થયાં હોય એમ બે હાથ પહોળા રાખીને તમારી જેમ ચાલવાની સ્ટાઈલને લોકો મર્દાનગી ગણે છે. તમે જે અદાથી દુશ્મનોને ફેંટ, ગુંબા અને કિક મારો છો એની ઉપર પબ્લિક ફિદા છે. હવે તમારી પાન-મસાલાની જાહેરાતના સતત મારા પછી આ છોકરાં તમાકુ ખાઈને કિક મેળવે છે.